b'\n_START_ARTICLE_\n12.7\xc3\x9799mm NATO\n_START_SECTION_\nHistorie og utvikling\n_START_PARAGRAPH_\nKonseptet for kaliberet ble tatt fram av John Browning under f\xc3\xb8rste verdenskrig som et svar p\xc3\xa5 behov for luftvernv\xc3\xa5pen.  Patronen er basert p\xc3\xa5 en .30-06 i st\xc3\xb8rre skala, og maskingev\xc3\xa6ret var en Browning M1919/M1917 som ogs\xc3\xa5 var skalert opp.  Dette v\xc3\xa5penet stammet fra \xc3\xa5rhundreskiftet, men fikk navnet sitt da det amerikanske forsvaret tok det i bruk i 1917.  Det nye maskingev\xc3\xa6ret, kalt Browning M2, ble tatt i bruk p\xc3\xa5 fly og bakken.  Flere forskjellige ammunisjonstyper, som panserbrytende og brannstiftende, ble tatt i bruk og gjorde at det ble et utbredt v\xc3\xa5pen med flere bruksomr\xc3\xa5der._NEWLINE_Under andre verdenskrig ble 12,7\xc2\xa0mm brukt til \xc3\xa5 bryte gjennom panseret til lettpansrede kj\xc3\xb8ret\xc3\xb8yer og fly.  Siden 1950-tallet ble evnen til \xc3\xa5 st\xc3\xa5 i mot ild fra 12,7\xc2\xa0mm v\xc3\xa5pen et krav for en rekke pansrede personellkj\xc3\xb8ret\xc3\xb8y, noe som gjorde at ammunisjonen mistet noe av sine bruksomr\xc3\xa5der. Maskingev\xc3\xa6r som avfyrer 12,7\xc2\xa0mm er fremdeles i bruk, men st\xc3\xb8rrelsen og vekten p\xc3\xa5 v\xc3\xa5penet gj\xc3\xb8r det noe mindre praktisk i bruk.  N\xc3\xa5r det er montert i faste installasjoner og p\xc3\xa5 kj\xc3\xb8ret\xc3\xb8yer s\xc3\xa5 gj\xc3\xb8r den \xc3\xb8kte rekkevidden og presisjonen i forhold til lettere kalibere at det fremdeles er standard bestykning p\xc3\xa5 pansrede kj\xc3\xb8ret\xc3\xb8yer._NEWLINE_P\xc3\xa5 1980-tallet kom Barrett med sin M82 og andre lignende v\xc3\xa5pen, og 12,7\xc2\xa0mm fikk en rolle som kaliber for milit\xc3\xa6re skarpskyttere.  P\xc3\xa5 grunn av virkningen i m\xc3\xa5let brukes slike v\xc3\xa5pen som regel mot materiell.'